**ՀԵՇՏՈՑԱՅԻՆ ԾՆՆԴԱԲԵՐՈՒԹՅՈՒՆ ԿԵՍԱՐՅԱՆ ՀԱՏՈՒՄԻՑ ՀԵՏՈ. ՀԻՎԱՆԴԻ ՀԱՄԱՁԱՅՆՈՒԹՅԱՆ ՁԵՎԱԹՈՒՂԹ**

**Ո՞Վ ՊԵՏՔ Է Ի ՆԿԱՏԻ ՈՒՆԵՆԱ TOLAC-Ը ԵՎ VBAC-Ը:**

Ե՛վ մանկաբարձների ու գինեկոլոգների ամերիկայն քոլեջը (ACOG) և՛ առողջապահության ազգային ինստիտուտն (NIH) առաջարկում են, որ կեսարյանից հետո ծննդաբերության փորձարկումը (TOLAC)՝ փորձելու հեշտոցային ծննդաբերություն կատարել կեսարյանից հետո (VBAC) ընդունելի ընտրանք է այն կնոջ համար, ով նախկինում մեկ կեսարյան հատմամբ ծննդաբերություն է ունեցել՝ արգանդի լայնակի ցածր վիրահատական կտրվածքով, հաշվի առնելով, որ չկան այլ առողջական խնդիրներ, որոնք սովորաբար կեսարյան հատմամբ ծննդաբերություն են պահանջում (օրինակ՝ ընկերքի առաջադրություն):

**ՆՇՈՒՄ ՀԻՎԱՆԴԻ ՀԱՄԱՐ.** Ինչպես Դուք կարող եք տեղյակ լինել, ցանկացած բժշկական, վիրահատական բուժգործողության կամ բուժման մեջ վտանգներ կան: Պարզապես հղի լինելը որոշակի վտանգներ է պարունակում, քանի որ ամենօրյա գործողությունների վտանգ կա, ինչպիսին է մեքենա վարելը: Հետևյալ ստուգացանկը պատրաստվել է՝ օգնելու Ձեզ իրազեկված որոշում կայացնել, եթե փորձեք «հեշտոցային ճանապարհով» ծննդաբերություն կատարել՝ նախկինում մեկ կեսարյան հատում ունենալուց հետո: Այս բուժգործողությունը բժշկական տերմինոլոգիայով կոչվում է Հեշտոցային ծննդաբերություն կեսարյան հատումից հետո և հապավվում է որպես «VBAC»: Ձեր մյուս ընտրանքը կեսարյան հատումը կրկնելն է: Խնդրում ենք այս ձևաթղթի բովանդակությունը քննարկել Ձեր բժշկի հետ և VBAC փորձելու Ձեր տարբերակն ընտրել կամ Ձեր երեխան ծննդաբերելու համար կրկնել կեսարյան հատումը:

**Յուրաքանչյուր տողը հասկանալը հաստատեք Ձեր անվան սկզբնատառերը գրելով:**

1. \_\_\_\_\_\_ Ես հասկանում եմ, որ նախկինում կեսարյան եմ ունեցել:
2. \_\_\_\_\_\_ Ես հասկանում եմ, որ ես ընտրության հնարավորություն ունեմ՝ կրկնելու կեսարյանը կամ փորձելու հեշտոցային ծննդաբերություն կատարել՝ կեսարյանից հետո (VBAC)՝ փորձելու ծննդաբերել բնական ճանապարհով՝ կեսարյան հատումից հետո (TOLAC):
3. \_\_\_\_\_\_ Ես հասկանում եմ, որ կանանց 60-80%-ը, ովքեր VBAC-ի են ենթարկվում, բարեհաջող կերպով հեշտոցային ծննդաբերություն են ունենում:
4. \_\_\_\_\_\_ Ես հասկանում եմ, որ VBAC-ն ինձ համար ավելի ցածր վտանգներ է պարունակում, քան կեսարյանով ծննդաբերությունը: Բարեհաջող VBAC-ի օգուտները ներառում են արյան նվազ կորուստ, նվազ հետծննդաբերական բարդություններ, նվազ մակարդուկախցանում (տրոմբոէմբոլիա) և ապաքինման ավելի կարճ ժամանակահատված:
5. \_\_\_\_\_\_ Ես հասկանում եմ, որ VBAC-ի ընթացքում արգանդի պատռվածքի վտանգն ինձ նման մեկի դեպքում, ով նախկինում վիրահատական կտրվածք է ունեցել իմ արգանդի չկրճատվող հատվածում, 0.2 – 1.5% է: Վտանգը մեծանում է նախկին 2 կեսարյան հատումների կամ արգանդի ուղղահայաց կտրվածքի կամ T ձևով կտրվածքի դեպքում (4-9%):
6. \_\_\_\_\_\_ Ես հասկանում եմ, որ VBAC-ն ավելի շատ վտանգի հավանականություն է պարունակում իմ երեխայի, քան ինձ համար:
7. \_\_\_\_\_\_ Եթե իմ արգանդը պատռվի իմ VBAC-ի ընթացքում, ես հասկանում եմ, որ հնարավոր է, որ բավարար ժամանակ չլինի վիրահատելու և կանխելու իմ երեխայի մահը կամ ուղեղի մնայուն վնասվածքը:
8. ­­­­\_\_\_\_\_\_ Երեխաների մահվան ստույգ դեպքերի կամ մնայուն նյարդաբանական վնասվածքի հաճախականությունը, երբ արգանդը պատռվում է, անորոշ է, բայց այն հաղորդվել է որպես 50%:
9. \_\_\_\_\_\_ Արգանդի պատռվածքից հետո ինձ սպառնացող վտանգները ներառում, բայց չեն սահմանափակվում՝ հիստերէկտոմիայով (արգանդի կորուստ), արյան փոխներարկմամբ, վարակով, ներքին օրգաններին հասցված վնասով (աղիքներ, միզապարկ, միզածորաններ), արյան մակարդման խնդիրներ կամ մահ:
10. \_\_\_\_\_\_ VBAC չընտրելու մյուս պատճառները ներառում են արգանդի դասական վիրահատական կտրվածք ( վեր և վար կտրվածքներ արգանդի վրա կամ T-կտրվածք», բազմակի հղիություններ, երեխայի ծնունդ կամ հետույքով դեպի առաջ, նախկինում ձախողված VBAC և նախկին մակրոսոմիա (պտղի մեծամարմնություն):
11. \_\_\_\_\_\_ VBAC ընտրելիս, ես ընդունում եմ ինձ և երեխայիս առնչվող ավելացված վտանգները, որոնք կապված են բնական ճանապարհով ծննդաբերության փորձարկման հետ:
12. \_\_\_\_\_\_ Ես հասկանում եմ, որ իմ VBAC-ի ընթացքում, օքսիտոցին (Pitocin) հորմոնի օգտագործումը՝ իմ արգանդը կրճատելու համար, կարող է անհրաժեշտ լինել՝ օգնելու ինձ և իմ հեշտոցային ծննդաբերությանը: VBAC-ի ընթացքում օքսիտոցինի օգտագործմամբ արգանդի պատռվածքի հավելյալ վտանգ կա:
13. \_\_\_\_\_\_ Ես հասկանում եմ, որ եթե ընտրեմ VBAC-ը և ի վերջո կեսարյան ունենամ ծննդաբերության ժամանակ, ես խնդիրների ավելի մեծ վտանգի առջև կկանգնեմ, քան եթե ես ընտրեի կրկնել կեսարյանը:
14. \_\_\_\_\_\_ Ես կարդացել եմ վերը նշված տեղեկատվությունը կամ այն կարդալ եմ տվել և հասկանում եմ այն: Ես իմ ընտրությունը քննարկել եմ բժշկիս հետ: Իմ բոլոր հարցերին պատասխան է տրվել, իսկ ես ստացել եմ ողջ տեղեկատվությունը, որի կարիքն ունեմ՝ տեղեկացված ընտրություն կատարելու:
15. \_\_\_\_\_\_ Բնական ճանապարհով ծննդաբերության փորձարկումը կեսարյանից հետո (TOLAC) պետք է փորձարկվի միայն այնպիսի հաստատությունում, որտեղ հնարավոր է արտակարգ իրավիճակի ծննդաբերություն կատարել և որը բժշկական անձնակազմ ունի, ներառյալ բժիշկ, ով անհապաղ հասանելի կլինի:

Ես ցանկանում եմ VBAC փորձել\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_

 (Հիվանդի ստորագրությունը) (Ամսաթիվ) (Ժամ)

Հիվանդի անունը տպատառերով\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Վկա՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

 (Ստորագրություն) (Տպատառերով գրել անունը) (Ամսաթիվ)

Վերանայված՝ 8/9/2016-ին